Ek het nou die dag op die radio gehoor dat ek die woord nog altyd verkeerd het. Dis nie ‘n queen nie, maar ek kan sowaar nie onthou hoe die woord gespel word nie. Ek het hierdie benaming vir ‘n steriele vroulike bees al by my pa gehoor. Vreemd, hy het nie eintlik sulke goed gepraat nie, ek het gedink dis sommer sy eie woord!
Volgens die slim man op RSG, en ook hierdie baie insiggewende artikel op Wikipedia oor “Freemartin“, is die rede daarvoor dat die bloedvate van die “chorion” van die twee fetusse aan mekaar vasgroei, die bloed deur beide die fetusse vloei en die versie dus manlike hormone inkry. Ek kon nêrens die Afrikaanse woord vir Chorion kry nie, maar as ek na hierdie artikel kyk, lyk dit vir my soos die buitenste membraan om die baarmoedersak. (Verskoon as ek die kat nou behoorlik aan die stert beet het! Ek hoop Karen lees hier, dat sy kan help! Karen ek kon nou nie jou regte blogadres kry om jou te tag nie.)
Dankie, dit was vir my ook interessant. Sommer inligting wat ‘n mens nie eintlik gebruik nie, maar tog sommer vir algemene kennis kry.
Ek verstaan, dis maar soos menslike vroulike manne of vroue. Bly baie interresant die hormoon deel wat nogal logies is.